NaiveNeuron/SloPal huggingface dataset:
Přidal, Alojz, poslanec NR SR (2014-09-25):
Ja len veľmi krátko sa vyjadrím. Ja by som chcel pánovi Mihálovi povedať, že naozaj nejde o žiadnu vendetu. Tým som len chcel upozorniť na tento problém, ktorý tu môže vzniknúť, a primárne mi nejde o plat, ale primárne mi ide o konflikt záujmov jednoducho verejného činiteľa a advokáta a nejedná sa len o poslancov. Tu sa jedná aj o iných verejných funkcionárov. Ja som presvedčený, že možnože to nie je ideálne alebo komplexné riešenie, ale je to posun vpred. Pán poslanec Bugár, aj z vašej strany mi jeden poslanec povedal, že on nevidí väčší konflikt záujmov ako advokát, poslanec, jednoducho nevidí väčší konflikt záujmov. A možnože aj niekedy pred pol rokom, keď som sa s ním rozprával, jednoducho váhal som, či do toho ísť, a som sa rozhodol, že teda do tohto pôjdem. Pozrite sa, tu je naozaj veľmi veľká možnosť klientelizmu. Naozaj Robert Fico bol nazvaný, keď na toto upozornil poslancom Drgoncom, tak, že je imbecil alebo že predstiera imbecilitu. Ja si myslím, že Robert Fico vtedy veľmi dobre videl. Tí poslanci advokáti sú platení dohodou alebo sú platení tarifne, ale môžu mať paušálnu dohodu a vy neviete, aký je objem tej paušálnej dohody. Prakticky sú k tomu klientovi len k dispozícii, nemusia tak robiť prakticky nič, možno celý rok, a tú svoju odmenu dostávajú. Ja si myslím, že jednoducho mali by sme podporiť tento zákon, aby sme odstránili čo i len tieň podozrenia, že by tu takto mohol byť niekto korumpovaný. Ďakujem.
Kotleba, Marian, poslanec NR SR (2018-02-13):
Ďakujem. Pán poslanec, ja teraz len čisto konštruktívne sa chcem spýtať, hovorili ste o tých onkologických problémoch, tak ja si spomínam na dva také výrazné problémy z pôsobenia v samosprávnom kraji. Jeden bol prípad síce z Partizánskeho, čo sa nás priamo nedotýkal, ale dostal sa ku nám, pretože zúfalí ľudia sa na nás obrátili, pretože dakedy Partizánske patrilo pod Banskú Bystricu, kde bol pacient hospitalizovaný v nemocnici s onkologickou diagnózou a dostal odporúčanie na odborné vyšetrenie, ktoré sa malo vykonať do dvoch týždňov s tým, že jeho súkromná zdravotná poisťovňa povedala, že má na určenie toho, či mu zaplatia alebo nezaplatia nejaký výkon, mesiac. Čiže on nevedel, na čom je, a potom sa tie veci rozhýbali. Ja tomu celkom nerozumiem, takže teraz sa vás len pýtam ako laik v podstate, že či aj takúto nejakú vec upravujete v tom vašom návrhu. A druhú vec sa vás chcem spýtať alebo druhú takú otázku, sa to tiež týka tej nemocnice, to bol zase prípad zo Žiaru nad Hronom, tam je nemocnica v rukách súkromnej finančnej skupiny, takisto pacientka mala poisťovňu tú istú súkromnej finančnej skupiny, bola tam s akútnou brušnou príhodou hospitalizovaná, bola tam hospitalizovaná dovtedy, kým tam úspešne sa nedostala do kómy, a pri prevoze do Banskej Bystrice v sanitke zomrela. Tá vec je rozbehnutá v štádiu trestného stíhania voči dvom lekárom. Neviem, že či aj tieto, jednoducho hovorili ste o čakacích lehotách, o tých nejakých predlžovaniach tých vyšetrení, že či aj toto sa nejakým spôsobom v tom návrhu vašom rieši. Čisto konštruktívna otázka. Ďakujem pekne.
Viskupič, Marián, poslanec NR SR (2023-06-20):
Ďakujem pekne. Takže hlasovanie zajtra o 17.00 h, nech je teda priestor ešte prípadne niečo urobiť.
Kollár, Boris, predseda NR SR (2021-05-06):
Všimol som si aj to, že vy ste poslancom parlamentu, pán Fico. (Povedané so smiechom, smiech v sále a potlesk.) Ešte s jedným procedurálnym návrhom vystúpi pani poslankyňa Zemanová, nech sa páči, máte slovo.
Jurinová, Erika, poslankyňa NR SR (2016-09-13):
Ďakujem pekne. Ja len využijem priestor, že si predseda, chcem po, teda oznámiť kolegom, ktorí majú záujem o riešenie kauzy, ktorá teda v tieto dni je riešená vo výbore pre ľudské práva, ktorí máte záujem o neverejné zasadanie, zajtra vo výborovej miestnosti č. 30, nech sa páči. Teda osobitne by som pozvala členov sociálneho výboru. Ďakujem pekne.
Číž, Miroslav, podpredseda NR SR (2015-02-05):
Ďakujem. Pán poslanec, len predsa dovoľte otázku. Teda žiadate, aby Národná rada hlasovala o vašom, pán poslanec, aby Národná rada hlasovala o vašej nespokojnosti? Ďakujem pekne, pán poslanec. Ďalší v rozprave vystúpi pán poslanec Mikuláš Huba, má slovo.
Mezenská, Helena, poslankyňa NR SR (2015-02-11):
Vážené panie poslankyne, vážení páni poslanci, vážení prítomní, Výbor Národnej rady Slovenskej republiky pre hospodárske záležitosti ma uznesením č. 393 určil za spravodajkyňu k návrhu poslanca Národnej rady Alojza Hlinu na vydanie zákona, ktorým sa mení a dopĺňa zákon č. 351/2011 o elektronických komunikáciách v znení neskorších predpisov. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory, a to: Ústavnoprávny výbor Národnej rady a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pani predsedajúca, otvorte, prosím, všeobecnú rozpravu.
P. Hrušovský, predseda NR SR: (2004-03-12):
Nech sa páči.
Bugár, Béla, podpredseda NR SR (2018-02-06):
Prezentujme sa hlasujme. (Hlasovanie.) Prítomných 139, za 75, proti 20, zdržalo sa 43 poslancov, 1 nehlasoval. Konštatujem, že sme v treťom čítaní . Otváram rozpravu v rámci tohto čítania. Konštatujem, že do rozpravy sa nehlási nikto, preto ju vyhlasujem za skončenú. Pán poslanec.
Glváč, Martin, podpredseda NR SR (2019-03-27):
Ďakujem. Dávam slovo spoločnému spravodajcovi z výboru pre európske záležitosti poslancovi Andreánskemu, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Lipšic, Daniel, poslanec NR SR (2015-04-22):
Ja mám návrh, pán predseda, aby sme dali hlasovať, aby predsedajúci schôdze nekomentovali faktické poznámky poslancov. Stalo sa to teraz, zdôvodním to tým u pána poslanca Přidala, ktorý čítal faktickú poznámku, sám si ju napísal. Vidíme, (reakcia z pléna), vidíme, ja len odcitujem, pán predseda, len odcitujem vášho poslanca, ktorý tvrdil minulý týždeň, že posielajú poslancom SMER-u z ministerstiev, z úradu vlády faktické poznámky. Odcitujem: „Najskôr sme mali byť ticho, ale od čias, keď sa odvolával Počiatek, nám posielali materiály, aby sme vraj neboli ako teľatá.“ To je citát z dennej tlače. Čiže poprosím vás, keď sa nekomentujú faktické poznámky napísané úradom vlády alebo tlačovým oddelením SMER-u, ani sa nemusia komentovať predsedajúcim, tak nech sa nekomentujú ani iné.
Viskupič, Jozef, poslanec NR SR (2017-03-23):
Myslím, že budem pokračovať v tom duchu, čo začal Martin Poliačik, a to je presne ten moment, ktorý, ja sa prihlásim do ústnej rozpravy a budem sa snažiť pýtať ministra na niektoré veci, ktoré sú fakt nejasné. Ale otázky, ktoré ste, pán Mazurek, položili vy, sú jasné. Vy, keby ste nečítali iba všeobecnú časť dôvodovej správy, ale klikli ste si o kúsok ďalej, a to je tá osobitá časť, tak sa nemôžete tohoto pléna ani ministra vypytovať na to, čo bude tento fond stáť. Tam to je jasne napísané: Výdavky fondu na vlastnú prevádzku, keď to skrátim, budú najviac 4 %, 96 % zákonom stanovených príjmov treba použiť na činnosť fondu. My totižto, ja sa teda čudujem, prečo gestorský, tu sedí Edita Pfundtner z ľudských práv, lebo si myslím, že Fond na podporu kultúry patrí do gescie kultúry, ale, a možno aj preto nastal tento omyl, že tento človek, ten pán poslanec Mazurek, vôbec vystupuje k tejto téme absolútne od boku, s absolútne neznalosťou problematiky. A podľa mňa momentálne aj tá kritika, ktorá by mohla byť vecná, stráca ako keby v tom kontexte na váhe, pretože naozaj som počul iba prázdne klišé hovorcu nejakej čudnej robotníckej triedy, ktorú si, kde sa on sám namontoval. Predsa máme niektoré argumenty, ktoré by sme mohli voči ministrovi sa normálne opýtať, ale potrebujeme si minimálne načítať, čo v tom zákone reálne je, a nielen vo všeobecnej časti, ale aj v osobitých a ako, samozrejme, aj celé znenie zákona. Ďakujem.
Kollár, Boris, predseda NR SR (2020-04-30):
Prosím, prezentujme sa a hlasujeme. (Hlasovanie.) Prítomných 136 poslancov, za 90, proti 1, zdržalo sa 44, nehlasoval 1. Konštatujem, že sme schválili vládny návrh novely zákona č. 185/2002 Z. z. o Súdnej rade. Ďalej budeme hlasovať v druhom čítaní o vládnom návrhu zákona, ktorým sa dopĺňa zákon č. 540/2001 Z. z. o štátnej štatistike (tlač 80). Dávam slovo spoločnému spravodajcovi z výboru pre verejnú správu a regionálny rozvoj poslancovi Michalovi Šipošovi, aby hlasovanie uvádzal. (Hlasovanie o vládnom návrhu zákona, ktorým sa dopĺňa zákon č. 540/2001 Z. z. o štátnej štatistike v znení neskorších predpisov , tlač 80.)
Mihál, Jozef, poslanec NR SR (2015-09-23):
Ďakujem pekne. No jednoducho som rád, že je tu taká dobrá atmosféra a že nezaznela žiadna zásadná kritika. Ak zaznieva, tak len v dobrom, v dobrom s návrhmi, ako by sa dal zákon ešte vylepšiť, či už ide o vzorec alebo o financovanie. Čiže určite sa teším na diskusiu na výbore, na ktorý by som rád prišiel, ak mi to časovo vyjde, a potom v pléne pri druhom čítaní. Čiže možno ten zákon ešte dokážeme zlepšiť, ale som veľmi rád, že aj z týchto faktických poznámok zaznieva všeobecná podpora zákonu, a teším sa na to, čo prinesie. A teším sa na to, že športovci s ním budú spokojní.
T. Cabaj, poslanec: (2001-11-09):
J. Migaš, predseda NR SR: Pokoj.
Lipšic, Daniel, poslanec NR SR (2013-09-11):
Ďakujem. Ja len stručne zareagujem. Ja súhlasím s tým, som to aj povedal, že podľa mňa zodpovednosť nemá priamo osobnú minister hospodárstva, ale predseda vlády. Ja som tu pri schvaľovaní vládneho programu hovoril, že to nie je celkom jednofarebná vláda, že je to koalícia mecenášov, ktorí si dosadili svojich ministrov, a možnože majú nejakú koaličnú radu, tam sa dohodnú, aký materiál sa kde urobí, pripraví, a potom to len formálne odklepne vláda. Preto som hovoril, že tá vláda je kolaborantská, lebo ona nevykonáva reálne kompetencie vlády, ale vykonáva rozhodnutie niekoho, niekoho iného. A je mi z toho smutno, aj keď vidím niektorých, možno aj kolegov poslancov, možno pána spravodajcu v spoločnosti na spoločenských akciách ľudí, uf, je mi z toho veľmi smutno, musím povedať, lebo to všetko trochu dokumentuje, že kto v tejto krajine dnes reálne vládne. Pod heslami o istotách, ktoré sú pekné heslá, ale istoty pre koho tým boli myslené? Istoty pre oligarchov, pre finančné skupiny, pre ľudí vážne podozrivých z korupcie, z trestnej činnosti ekonomického charakteru? A z toho je mi veľmi smutno a ja pevne verím, že príde čas a nebude dlhý, verím, kedy si ľudia tú moc vezmú naspäť.
Kočiš, Eduard, poslanec NR SR (2022-02-08):
Veľmi pekne ďakujem za slovo, pán predsedajúci. Pán kolega Fico, ako ste správne poznamenali vo svojej rozprave, za ktorú veľmi pekne ďakujem, Spojené štáty americké budú mať naozaj voči vláde Slovenskej republiky, voči zvrchovanému štátu ozaj iba informovaný súhlas nejakou formou, čo tu budú chcieť priviesť, akým spôsobom to tu budú chcieť doviesť, a to je tak v kocke všetko. Čiže o ničom na vlastnom území ako Slovenská republika už nebudeme vedieť rozhodovať, ani aký materiál sa tu použije, aká vojenská technika tu bude použitá, proste úplne o ničom. Súhlas povedať nejakú možnosť využívať letecké plochy, a to nielen, podotýkam, vojenské letecké plochy, ale verejné letiská v prospech armády Spojených štátov amerických je v tejto zmluve jasne popísaná. Dohoda je absolútne nevýhodná pre Slovenskú republiku a ozaj to nestojí za tých niekoľko miliónov eur, ktoré tu že vraj budú preinvestované nejakým zvláštnym spôsobom. Čo sa týka trestnej judikatúry, tak ako ste veľmi správne poznamenali vo svojej rozprave, Slovenská republika sa úplne vzdáva trestnej jurisdikcie voči občanovi Spojených štátov amerických, ktorý na území Slovenskej republiky spácha trestný čin, kde je trestná sadzba do troch rokov. Čiže takýto vojak alebo príslušník armády Spojených štátov amerických jednoducho ako keby sa stal nejakým diplomatom na našom území. Recipročne určite to neplatí o občanovi Slovenskej republiky na území Spojených štátov. A čo sa týka plnej kontroly letísk Kuchyňa a Sliač, s tým sa nedá nič iné, len súhlasiť, čiže aj de facto, aj de iure sú a budú to plnohodnotné základne Spojených štátov amerických, ktoré už, samozrejme, netreba stavať, pretože už ich postavené do rúk Spojených štátov odovzdáme.
Jurinová, Erika, podpredsedníčka NR SR (2014-11-09):
Pán poslanec Kadúc sa v miestnosti nenachádza. Dávam slovo pánovi poslancovi Jánovi Mičovskému.
Nemky, Martin, poslanec NR SR (2017-04-07):
Ďakujem pekne za slovo. Pani kolegyňa, ja vás budem citovať, vraj brali drogy, vraj robili to, vraj robili to, vy stále nevidíte rozdiel, že ministra nemožno odvolať na základe nejakých domnienok, ale len na základe faktov? Ale možno tomu aj rozumiem, lebo tie fakty nemáte. Ďakujem.
Hrnčiar, Andrej, podpredseda NR SR (2018-02-08):
Ďalšiu otázku položil pán poslanec Juraj Kolesár ministrovi dopravy a výstavby Slovenskej republiky Árpádovi Érsekovi, ktorého zastupuje pani podpredsedníčka vlády Lucia Žitňanská: „Vážený pán minister, chystáte sa posilniť vlakové spoje na trati Prešov – Humenné a podobne vyťažené trasy, kde je jeden vozeň pre sto a viac ľudí?“ Pani podpredsedníčka vlády, nech sa páči.
Pellegrini, Peter, predseda NR SR (2024-01-17):
Pani poslankyňa Hanuliaková.
B. Bugár, podpredseda NR SR: (2006-02-01):
S. Husár, poslanec: Ďakujem pekne. Vážený pán predsedajúci, vážený pán podpredseda vlády, vážené kolegyne, kolegovia, vzhľadom na to, čo odznelo v pozmeňovanom návrhu pána spravodajcu, by sa na prvý pohľad tento pozmeňujúci návrh zdal zbytočný, no pozmeňovaný návrh môžeme podávať iba k pôvodnému návrhu zákona a výsledok hlasovania je ešte budúcnosť, dovolím si preto podať tento pozmeňovaný návrh a zároveň upozorniť, že k by iná úprava neprešla, neschválenie tohoto pozmeňujúceho návrhu by vyvolalo ďalšie problémy hraničiace s ústavnosťou. Dovoľte, aby som preto v mene skupiny poslancov podal pozmeňujúci návrh k vládnemu návrhu zákona, ktorým sa mení a dopĺňa zákon č. 312/2001 Z. z., tlač 1393. Po prvé, bod 9 sa dopĺňa nasledovne: V § 6 ods. 4 sa za posledné písm. d) sa dopĺňajú písm. f) a i). Odôvodnenie, doplnenie...
Bugár, Béla, podpredseda NR SR (2017-05-09):
Ďalej v rozprave vystúpi pani poslankyňa Remišová. Nech sa páči.
Valocký, Jozef, poslanec NR SR (2016-11-30):
Vážený pán predsedajúci, dajte, prosím, hlasovať o tom, že Národná rada sa uzniesla v zmysle zákona o rokovacom poriadku prerokovať predložený návrh zákona v druhom čítaní.
Hrušovský, Pavol, podpredseda NR SR (2010-10-13):
Hlasujeme o bode 2. (Hlasovanie.) 144 prítomných, 78 za, 5 proti, 61 sa zdržalo. Bod 2 sme schválili.
Glváč, Martin, podpredseda NR SR (2017-09-12):
Ďakujem. Prerušujem rokovanie o tomto bode programu. V rokovaní budeme pokračovať prvým čítaním o vládnom návrhu zákona, ktorým sa mení a dopĺňa zákon č. 448/2008 o sociálnych službách a o zmene a doplnení zákona 455/1991 Zb. o živnostenskom podnikaní v znení neskorších predpisov. Vládny návrh zákona má parlamentnú tlač 663. Návrh na jeho pridelenie na prerokovanie výborom je v rozhodnutí č. 691. Pán minister, ujmite sa slova a uveďte vládny návrh zákona. Nech sa páči. [Rokovanie o vládnom návrhu zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov , tlač 663.]
Laurenčík, Milan, podpredseda NR SR (2020-04-20):
Chcete reagovať, pán podpredseda? Nech sa páči. Dajte pánu podpredsedovi mikrofón.
Bugár, Béla, podpredseda NR SR (2018-10-22):
Pán poslanec Kollár.
Panáček, Milan, poslanec NR SR (2012-10-18):
Pán predseda, teraz dajte hlasovať o pozmeňujúcich a doplňujúcich návrhoch zo spoločnej správy, o ktorých budeme hlasovať osobitne. Dajte hlasovať o bode 6 s odporúčaním gestorského výboru schváliť ho.
Štefanec, Ivan, poslanec NR SR (2012-08-01):
Ďakujem pekne, pán predseda. Je to presne tak, ako povedal pán poslanec Novotný. Premiér Fico pred voľbami nielenže nespomínal zníženie odvodov do 2. piliera a krádež peňazí ľudí, ale to aj odmietal. Ešte 7. marca 2010, tri dni pred voľbami, vyslovene na otázky, či bude znižovať odvody, povedal, že tak nebude robiť. Považujem teda konanie súčasnej vlády na čele s premiérom za podvod na občanoch, za krádež budúcich dôchodkov. A tak ako sme o tom diskutovali už včera, som presvedčený, že nejde len o tých 500 mil. ročne, ale ide o 5 mld. Ide o sumu, ktorú si ľudia nasporili na svojich účtoch. Považujem za komické, že vláda si vymýšľa dieru vo výške 500 mil. eur, čo, samozrejme, vôbec nie je pravda. Hovorí, že 500 mil. eur je problém, ale ide riešiť len 40 mil. eur. Nuž keby to bola pravda, tak z tých 500 mil. začína riešiť to, čo je problém, zdravotníctvo, údajne ropu, údajne samosprávy, údajne Konsolidačnú banku a tak ďalej a tak ďalej. Všetko je to ale len, dámy a páni, bublina preto, aby ste zakryli skutočnosť, že chcete zobrať peniaze ľuďom, tým, ktorí si šetria na svoje dôchodky. Bohužiaľ, aj toto skrátené legislatívne konanie je len dôkazom, že sa bojíte názoru ľudí, bojíte sa petície, bojíte sa rastúceho záujmu občanov o túto problematiku, a preto to robíte pod rúškom skráteného konania. Ďakujem.
Mazurek, Milan, poslanec NR SR (2020-07-24):
Že tu nesedí pán predkladateľ, že potom nemôže prebiehať rozprava.
Bugár, Béla, podpredseda NR SR (2019-10-15):
Prezentujme sa a hlasujme. (Hlasovanie.) Prítomných 138, za 95, proti 18, zdržalo sa 25 poslancov. Konštatujem, že sme v treťom čítaní . Otváram rozpravu. Konštatujem, že nikto sa do rozpravy nehlási. Vyhlasujem ju za skončenú a nech sa páči, hlasovanie.
Laurenčík, Milan, podpredseda NR SR (2020-05-12):
Prosím, prezentujme sa a hlasujme. (Hlasovanie.) Prítomných 134, za 129, proti 0, zdržalo sa 0 (správne: „zdržali sa 4“, pozn. red.), nehlasoval 1. Konštatujem, že Národná rada na návrh vlády rozhodla, že tento vládny návrh zákona prerokuje v skrátenom legislatívnom konaní. Budeme pokračovať hlasovaním o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 292/2014 Z. z. o príspevku poskytovanom z európskych štrukturálnych a investičných fondov, tlač 90. Dávam slovo členovi výboru pre financie a rozpočet poslancovi Tomášovi Lehotskému, aby hlasovanie uviedol. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov a ktorým sa dopĺňa zákon č. 528/2008 Z. z. o pomoci a podpore poskytovanej z fondov Európskeho spoločenstva v znení neskorších predpisov , tlač 90.)
Mihál, Jozef, poslanec NR SR (2013-04-16):
Ďakujem za slovo. Mňa zaujalo vystúpenie pána poslanca, kedy hovoril o nemeckej praxi s tzv. mini jobs, čo je určitá alternatíva k našim dohodám. Tu veľmi často na Slovensku zaznievajú argumenty, že dohody v takejto podobe máme len my a Česi a Česi to sprísnili, tak to sprísňujeme aj my, zrušme to a tak ďalej, je to zlé. Jednoducho tá skúsenosť z Nemecka, ktorým sa častokrát inšpirujeme, je taká, že tieto tzv. mini jobs využíva 7,3 mil. Nemcov, čiže približne jeden z piatich zamestnancov. A podstata je vlastne tá pri týchto mini jobs, že sú to zamestnania so mzdou do 450 eur mesačne a takáto mzda zamestnanca na tom mini jobs, na tej mini jobs pozícii je úplne oslobodená od daní a odvodov. Ten zamestnanec z tej mzdy neplatí vôbec nič. Zamestnávateľ odvádza určité sociálne odvody, ale v omnoho nižšej výške ako pri klasickom zamestnaní. Čiže to je tá pointa. Tento mini jobs môže byť buď jediný príjem zamestnanca, alebo dokonca to môže byť akýsi vedľajší príjem popri jeho hlavnom zamestnaní na plný úväzok. Čiže aj toto je tam možné, aj pri takomto mini jobs pozícii neplatí takýto zamestnanec žiadne dane a odvody. A ak ten zamestnanec prekročí príjem cez 450 eur mesačne, tak neskočí hneď na plnú výšku daní, odvodov, ale až do výšky 800 eur mesačne sa tá jeho daň a odvody len mierne zvyšujú. Až od 800 eur platí plné odvody. Čiže je to výborný nástroj v Nemecku na znižovanie nezamestnanosti. Inšpirujme sa tak.
V. Veteška, podpredseda NR SR: (2003-11-07):
Ľ. Lintner, poslanec: Ďakujem za slovo, pán predsedajúci. Ja si cením vystúpenie predsedníčky zdravotníckeho výboru, lebo túto diskusiu vrátila do polohy, kde ona mala byť. Ja keď som dvíhal ruku na začiatku tejto schôdze za to, aby sa táto téma ocitla, tak som ju dvíhal preto, lebo z radov Smeru prišlo obvinenie, že Veriteľ je najväčším tunelom od čias VSŽ. Ja som bol aj v zdravotníckom výbore a doteraz som sa nedozvedel žiadne argumenty v tomto zmysle. Aj v zdravotníckom výbore som prosil ctených kolegov z opozície, aby sa v pléne venovali vecnej stránke veci, to znamená spoločnosti Veriteľ. Pán poslanec Jarjabek, to nie je o Rade pre retransmisiu, aj keby to bol totožný ten istý Valko, tak jeden z deviatich členov, a Rada pre retransmisiu to prijala väčšinovým hlasovaním. Čiže tá otázka smerom k ministrovi zdravotníctva je úplne zbytočná. Čo sa  týka zavádzania témy, pani poslankyňa Belohorská, Liečebného poriadku. Tiež to nie je o téme Veriteľ, čiže ja by som chcel, aby sme zostali v tej vecnej polohe. A pán poslanec Muňko, to nemyslíte vážne, že zdravotníctvo je tam, kde (hlasy v sále) ste povedali...
M. Mamojka, poslanec: (2009-04-21):
Návrh tejto nie veľkej, nie podstatnej ale nie nejako super zložitej novely je v podstate snaha do určitej miery dokompletizovať také všestranné a komplexné zaistenie energetickej bezpečnosti a v rámci nej aj bezpečnosti elektroenergetickej, a to vo všetkých jej takých každodenných prozaických úkonoch, ktoré sú vyžadované od subjektov realizujúcich všetky aktivity, ktoré sa viažu na túto oblasť, celý rad väčších, ale aj relatívne malých krokov, ktoré potom spolu vytvárajú komplex výroby a distribúcie, najmä elektrickej energie. Držiteľ povolenia v elektroenergetike totiž musí pri výkone svojej povolenej činnosti plniť všetky povinnosti, ktoré mu vyplývajú zo zákona, vo väzbe na čo musí mať aj potrebné oprávnenia, ktorých využitie, samozrejme, len v rozsahu nevyhnutnom na plnenie svojich povinností a vo verejnom záujme podmieňuje naozaj komplexné a profesionálne napĺňanie predmetu činnosti nositeľa povolenia v tejto oblasti. Návrh zákona teda upravuje a racionalizuje riešenie niektorých problémov, nie všetkých, niektorých problémov, ktoré existujú pri budovaní energetických sietí. Navrhovaná právna úprava rozširuje rozsah oprávnení, ktorý je upravený v platnom znení zákona o energetike. Návrh zákona je v súlade s Ústavou Slovenskej republiky, ústavnými zákonmi, zákonmi a medzinárodnými zmluvami, ktorými je Slovenská republika viazaná. Zatiaľ toľko, ďakujem za pozornosť.
Figeľ, Ján, podpredseda NR SR (2013-03-20):
Ďakujem pekne. O slovo predtým požiadal navrhovateľ, tak mu ho teraz dávam. Nech sa páči, pán minister.
P. Pelegrini, poslanec: (2006-12-12):
Cieľom predkladaného návrhu zákona je zabezpečiť úplnú transpozíciu smernice Rady 1996/48 z 23. júla 1996 o interoperabilite systému transeurópskych vysokorýchlostných železníc. Transpozičná lehota na prebratie tejto smernice uplynula 1. mája 2004. Za jej netransponovanie už bolo začaté konanie proti Slovenskej republike o porušení Zmluvy o založení Európskych spoločenstiev a podaná žaloba Európskej komisie na Európskom súde. Preto sa navrhuje zabezpečiť oznamovaciu povinnosť Slovenskej republiky voči Európskej komisii v otázkach uplatňovania technických špecifikácií interoperability európskeho železničného systému úpravou kompetencií Ministerstva dopravy, pôšt a telekomunikácií Slovenskej republiky. A súčasne sa navrhuje rozšíriť kompetencie Úradu pre reguláciu železničnej dopravy ako orgánu dohľadu pre vysokorýchlostný železničný systém, jeho povinnosť viesť národný register železničných dráhových vozidiel a národný register železničnej infraštruktúry, taktiež kontrolovať a povoľovať uvedenie do prevádzky štrukturálnych subsystémov tvoriacich európsky železničný systém na území Slovenskej republiky. Vzhľadom na začaté konanie na Európskom súdnom dvore a hrozbu uloženia pokuty si vás, vážené panie poslankyne, páni poslanci, dovoľujem požiadať o podporu tohto zákona. Na záver, áno, tak ako tu už často odznelo, ja to teda poviem, aby to nemuselo odznievať v rozprave, je to ministerský návrh, ktorý som predložil ako poslanecký v záujme toho, aby teda sme napomohli urýchlene prijať tento zákon ešte do konca tohto roku a vyhli sa tak pokute Európskeho spoločenstva. Ďakujem a žiadam ešte raz o podporu. Ďakujem.
V. Veteška, podpredseda NR SR: (2004-05-25):
vládnom návrhu zákona, ktorým sa mení a dopĺňa zákon Národnej rady Slovenskej republiky č. 273/1994 Z. z. o zdravotnom poistení, financovaní zdravotného poistenia, o zriadení Všeobecnej zdravotnej poisťovne a o zriaďovaní rezortných, odvetvových, podnikových a občianskych zdravotných poisťovní v znení neskorších predpisov (tlač 664) ktorý prerokúvame v skrátenom legislatívnom konaní. Vládny návrh zákona ste dostali pred prvým čítaním ako tlač č. 664, spoločnú správu výborov máte ako tlač č. 664a. Pán minister, môžete pokračovať a prosím, aby ste predložili predmetný návrh zákona a odôvodnili tento.
Jurinová, Erika, podpredsedníčka NR SR (2014-05-28):
Poprosím pána poslanca Zsolta Simona so svojím príspevkom. Nech sa páči.
Matovič, Igor, poslanec NR SR (2015-06-30):
Ďakujem pekne, za konštruktívnu rozpravu. Zapojil sa jeden poslanec, ale však vypočuli sme si veľa v úvodnom slove aj v záverečnom slove predkladateľa. Ja ako spravodajca by som chcel tiež podporiť tento návrh zákona, lebo myslím si, že Slovenská republika by mohla byť niekedy takým trendsetterom, alebo ako by som to povedal, lídrom v niektorých nových prístupoch, a toto považujem za novátorský prístup, kedy by sme naozaj ukázali podporu správnym technológiám a zároveň by nás to nič moc nestálo a pomohlo by to našej prírode, životnému prostrediu. By sme ľudí tak trošku začali vzdelávať, že nielen chlebom sú ľudia živí. Ďakujem pekne.
Jurinová, Erika, podpredsedníčka NR SR (2013-05-21):
Ďakujem, pán poslanec. Na vaše vystúpenie registrujem jednu faktickú poznámku. Uzatváram možnosť prihlásiť sa. Nech sa páči, pán poslanec Zajac.
Mizík, Stanislav, poslanec NR SR (2020-09-17):
Ďakujem za slovo. Vážené kolegyne a kolegovia, na začiatok by som povedal, že Mali, Niger, Nigéria, to je jeden komplex, trošku nižšie Stredoafrická republika. Vážení poslanci, haló, spamätajte sa! Čo majú robiť slovenskí vojaci v Afrike? Čo tam majú hľadať? Čo tam majú šíriť? Áno, sú tam dlhodobé nepokoje, ale v Afrike vždy boli, sú aj budú. Boli tam, sú aj budú genocídy, kalašnikovy, kópie, mačety. Je to prirodzená súčasť Afriky. Tak ako v našich dedinách sú kostoly, tak v každej dedine v Afrike je kalašnikov, kým nie celá kopa kalašnikovov. Je to iná civilizácia, civilizácia kmeňového myslenia, civilizácia aj náčelníkov, aj šamanov či iných náboženských vodcov. Afriku vycicali iné krajiny, čo my tam máme robiť? A chcel by som pripomenúť poslancom, zvlášť vládnym, čo bezducho hlasujú a tlieskajú o dušu spasenú pod taktovkou Jožka, že tam nejde o demokraciu, o udržiavanie pokoja, tam ide v prvom rade o nerastné suroviny, ktoré exploatujú zahraničné spoločnosti a cudzie veľké štáty z Európy. Napríklad je to urán, ktorý ťaží francúzska štátna spoločnosť v Nigérii. Je to ropa v Nigérii, tiež ju ťažia zahraničné spoločnosti. No a naši vojaci idú do Mali, aby Francúzi napríklad mohli spolu s Číňanmi pokojne ťažiť urán v Nigérii, lebo to je nárazníková zóna, tie krajiny sú prepojené. Sú tam preto, aby sa spacifikoval celý Sahel. Kolonializmus je na vzostupe. Dôkazom je, že Francúzsko rozširuje svoju vojenskú kontrolu v regióne a aj my sa tam toho budeme zúčastňovať. Je to neklamný znak, že koloniálny pán sa opäť vracia do Afriky. A Slovenská republika pod vedením modroknižkového Matoviča a nevojaka pána Naďa, bŕŕ, do služby svojmu pánovi. Francúzsko kradne Tuaregom z oblasti Sahelu urán a iné nerasty, takže žiadne pekné reči, žiadne kecy o demokracii, že zabránime chaosu či nepokojom. Vládni poslanci, však priznajte, že dostávate Slovensko do role sluhu veľkých krajín a zahraničných koncernov. Poslušne zahavkáte, keď pán prikáže. U nás nám Európska únia a Európska komisia dáva také príkazy, onaké príkazy, taký komisár, onaká komisárka, taká ochrana práv, onaká ochrana práv, a jeden z najväčších hlavných členov EÚ Francúzsko exploatuje cudzie zdroje a malí Afričania hladujú a OSN im posiela múku a ryžu. Tu sa chránia jašteričky, netopiere, transmužovia, transženy. Dieťaťu pomaly nemôžte nakladať na zadok, a tam môžu deti hladovať, žobrať a byť zneužívané. Hráme sa na demokraciu, ale tam európske štáty a firmy vysokorýchlostne zaviedli anarchiu a európski vojaci chránia skorumpované vlády. Fuj, to je hnus. A my sa máme na tom podieľať. Však predsa sa tam mlátia navzájom moslimovia s kresťanmi, moslimovia s animistami, kmene proti kmeňom, vlády sú skorumpované a toto všetko spôsobili západné štáty. Ďakujem za slovo.
Jurinová, Erika, podpredsedníčka NR SR (2015-10-30):
Prosím vás, vypnite mikrofón pánovi Martvoňovi. Ďakujem. Pán poslanec Brocka. (Reakcia z pléna.) Pán poslanec, nevykrikujte. Pán poslanec Brocka, nech sa páči. (Reakcia z pléna.) Pán poslanec Brocka. Dajte mu, prosím vás, dve minúty.
Pellegrini, Peter, predseda NR SR (2015-12-04):
Ďakujem pekne, pán poslanec, na vaše vystúpenie dve faktické poznámky. Len pripomínam všetkým, ktorí sledujú rokovanie Národnej rady, že zmena ústavy je možná len vrátane poslancov opozície, keďže bude potrebných 90 hlasov, čiže v prípade, ak novela ústavy prejde, určite ju nepodporia len poslanci SMER-u, ale aj poslanci opozície. A ten apel potom bol by platil a patril aj na kolegov nielen zo SMER-u, pán Galko. Pani poslankyňa Vaľová.
Kuffa, Štefan, poslanec NR SR (2013-12-03):
Prepáčte, ďakujem. Dovoľte mi tiež niekoľko slov k tomu zaujať. Ono je to naozaj také veľmi čudné, ak premiér tejto krajiny má nižší plat, ako má možno nejaký starosta obce alebo predseda VÚC-ky. Ale aj nad tým sa treba zamyslieť. Možno, že tam zrobiť tú reguláciu, aby tie platy starostov a primátorov neboli vyššie, ako má premiér tejto krajiny. Pán minister, odkážte pánu ministrovi financií, že mu odkazujem toto: nech sa zamyslí v štátnom rozpočte, aby možno premiér tejto krajiny, keď my už toľko tuná sa zaoberáme všelijakými predčasnými dôchodkami a dôchodkami a výhodami pre kadekoho, myslím si, že premiér tejto krajiny, nech je ním ktokoľvek, tiež by si zaslúžil dôchodok. Tak ako to má prezident Slovenskej republiky, rovnako by to mohol mať aj premiér tejto krajiny. Ja si to dokonca viem predstaviť, že by to mali aj poslanci Národnej rady, len naozaj spravodlivejšie prerozdeliť tento systém, ktorý tuná je. Pán kolega tuná tak to povedal, že sú to, zmrazovanie mizerných platov, hej, a takisto, že aj sudcovia sú tí, ktorí si zaslúžia tieto platy. Ak máme odvahu, ak máme odvahu všetci poslanci, ktorí sme tuná v tejto rokovacej sále, a je tu takýto návrh zákona, no tak zahlasujme proti nemu. Zahlasujme proti zmrazovaniu platov ústavných činiteľov. Budeme za chvíľu o tom hlasovať. Ak máme na to odvahu, tak zahlasujeme proti. Myslím si, že aj pozmeňujúci návrh pána kolegu, ktorý tuná je, dokážem si ho predstaviť, že ho aj podporím tuná pri tomto hlasovaní, aj vo svojom hlasovaní ho podporím. Ďakujem, viac nestihnem.
Bugár, Béla, podpredseda NR SR (2019-09-12):
Ďakujem pekne. Otváram rozpravu a pýtam sa, či sa hlási niekto ústne do rozpravy. Nie. Vyhlasujem rozpravu za skončenú a prerušujem rokovanie o tomto bode programu. V rokovaní budeme pokračovať druhým čítaním o vládnom návrhu zákona, ktorým sa mení a dopĺňa zákon č. 453/2003 Z. z. o orgánoch štátnej správy v oblasti sociálnych vecí, rodiny a služieb zamestnanosti (tlač 1517). Pán minister práce, máte slovo. (Rokovanie o vládnom návrhu zákona, ktorým sa mení a dopĺňa zákon č. 453/2003 Z. z. o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov v znení neskorších predpisov , tlač 1517.)
Zmajkovičová, Renáta, podpredsedníčka NR SR (2014-04-01):
Vážené pani poslankyne, vážení páni poslanci, otváram deviaty rokovací deň 33. schôdze Národnej rady Slovenskej republiky. Na dnešnom rokovacom dni o ospravedlnenie požiadali pán poslanec Vladimír Petráš a Svetlana Pavlovičová. Pristúpime k druhému čítaniu o vládnom návrhu zákona, ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov a ktorým sa mení a dopĺňa zákon Národnej rady Slovenskej republiky č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov . Vládny návrh zákona je pod tlačou 833. Spoločná správa výborov má tlač 833a. Poprosím ministra pôdohospodárstva, rozvoja vidieka Slovenskej republiky Ľubomíra Jahnátka, aby vládny návrh zákona odôvodnil. A ešte, kolegyne, kolegovia, ešte chcem do zápisu, na zahraničnej pracovnej ceste je pani poslankyňa Magdaléna Vášáryová. Ďakujem. Nech sa páči pán minister.
P. Hrušovský, podpredseda NR SR: (2001-12-06):
Pani poslankyne a poslanci prítomní v rokovacej sále, chcem vás informovať, že pani poslankyňa Sabolová bola posledná v poradí prihlásená písomne do rozpravy. Preto chcem vyzvať poslancov, ktorí sú v poradí Ján Danko, Imrich Andrejčák, Peter Bohunický, Vladimír Bajan, Peter Baco, Ľudmila Mušková, Jozef Brhel, Katarína Tóthová, Vladimír Bajan, pardon, Katarína Tóthová, Dušan Jarjabek, Eva Rusnáková, Jozef Kalman, František Halmeš, Jaroslav Slaný, Peter Muránsky, Jozef Tarčák, Gustáv Krajči, Pavol Prokopovič a Ján Budaj, vyzývam týchto pánov poslancov, aby vystúpili v rozprave. Vážené panie poslankyne, páni poslanci, sme ešte v čase, keď Národná rada musí rokovať. Opakovane títo páni poslanci stratili poradie, nie sú prítomní, preto strácajú možnosť vystúpiť v rozprave ako písomne prihlásení do rozpravy. Nechcem byť nekorektný voči tým pánom poslancom, ktorí nie sú tu, pretože by som mohol urobiť teraz ďalšiu procedurálnu ponuku, a to prihlásiť sa do rozpravy ústne. Nespravím to, ale ponúkam, aby zajtra ráno o 9.00 hodine, keď začne Národná rada opäť rokovať o štátnom rozpočte na rok 2002, sa poslanci, ktorí majú záujem vystúpiť v rozprave, mohli prihlásiť do rozpravy ústne. Žiadnu inú možnosť v tejto chvíli nemám. Prerušujem rokovanie Národnej rady Slovenskej republiky. Páni poslanci, odporúčam, ak je ešte možné, ráno o 9.00 hodine zasadne poslanecké grémium s tým, že by sme rokovanie schôdze začali o 9.30 hodine. Dovtedy budú mať predsedovia poslaneckých klubov možnosť zabezpečiť účasť svojich poslancov, ktorí chcú vystúpiť v rozprave tak, aby sme mohli nerušene v rozprave pokračovať. Nemal som inú možnosť ako takto skončiť rozpravu. Prerušujem rokovanie do 9.30 hodiny a na 9.00 hodinu zvolávam z poverenia predsedu Národnej rady poslanecké grémium. (Rokovanie prerušené o 18.36 hodine.)
Bugár, Béla, podpredseda NR SR (2018-06-19):
Nech sa páči, prezentujme sa a hlasujme. (Hlasovanie.) Prítomných 143 poslancov, za 50, proti 41, zdržalo sa 51 poslancov, 1 nehlasoval. Tieto body sme neschválili.
Tóth, Vojtech, poslanec NR SR (2022-10-20):
Ďakujem. Prosím, pán predsedajúci, aby ste dali hlasovať o tom, že Národná rada sa uzniesla prerokovať predložený návrh zákona v druhom čítaní.
Jurinová, Erika, podpredsedníčka NR SR (2014-09-25):
S faktickou poznámkou pán poslanec Chren.
M. Číž, podpredseda NR SR: (2006-10-24):
Vážené panie poslankyne, vážení páni poslanci, vyhlasujem rozpravu za skončenú. Pýtam sa navrhovateľa, či chce vystúpiť. Nech sa páči, slovo má pán navrhovateľ pán predseda Najvyššieho kontrolného úradu.
Kollár, Boris, poslanec NR SR (2018-06-18):
Som veľmi nepríjemne prekvapený, že ste tunák opäť úplne mimo, a určite za tento návrh zákona nezahlasujeme. Ak chcete obmedziť reklamu napríklad na pôžičky, to neni problém, s tým nemáme absolútny problém. Ale to sa obmedzuje ako ten alkohol. Ale zakázať súkromným rozhlasovým, televíznym staniciam menej reklamy je rovnaká blbosť a hlúposť a nedomýšľavosť, ako keby ste zakázali pekárovi predávať 100 rožkov a nútili ho predávať iba 50 preto, lebo sa Anča sťažovala, že strašne dlho stála v rade na rožky. A vy riešite rad na rožky. Presne toto riešite. Vám sa sťažujú ľudia, že dlho pozerajú reklamy. Je to nepríjemné. Áno, aj mne to vadí, že je to nepríjemné. Ale, pán kolega, si musíte uvedomiť, že napr. taká televízna stanica JOJ, keď chce pustiť nejakého Ramba alebo nejakú takúto produkciu, tak musí zaplatiť 30- alebo 50-tisíc euro za jeden film, aby ho mohli dvakrát odvysielať, raz prime time a raz repríza, 50-tisíc. A teraz mi povedzte, z čoho to majú zaplatiť. Vy im na to prispejete? Môžeme sa baviť o Slovenskej televízii, lebo na to prispievame my všetci zo zákona. Dostávajú koncesionárske poplatky. Ale ja sa pýtam, čo dostane súkromný vysielateľ. A keď si myslíte, že tuná niekto bohatne z reklamy, tak ste si vôbec pozreli, kto bohatne z reklamy? Pozreli ste si, či majú televízie zisk? Či majú rádiá zisk? Môžete si to pozrieť, je, sú desiatky a desiatky rádiových staníc a možno dve sú ziskové. Tak o akom zisku hovoríte? Môžete sa pozrieť na televíziu napríklad Markíza za posledných päť rokov, či tam má zisk nejaký. Nemá tam nič. Každý rok sú v červených číslach. O akom zisku to rozprávate? Tí ľudia sa musia normálne, tí ľudia môžu žiť len z reklamy. Vy si myslíte, že tí ľudia nezamestnávajú rodiny, že tento segment nezamestnáva tisíce slovenských rodín a nie sú z toho živí? Áno, ale sú živí iba z reklamy. Z toho, čo tá konkrétna stanica prijme. Je to súkromné podnikanie ako každé iné. Ako keby ste zakázali skutočne, jak tuná kolega hovoril, zakázali ste v reštaurácii predávať 100 obedov, ale dáme iba 50 menúčok... (Prerušenie vystúpenia časomerom.)
Hlina, Alojz, poslanec NR SR (2014-05-16):
Ďakujem veľmi pekne. Pán kolega, keby som chcel byť protivný, tak poviem, že ste uviedli to vaše vystúpenie, že sa nevyjadrujete, pokiaľ tomu nerozumiete. Vzhľadom na frekvenciu vašich vystúpení to s vami nevyzerá bohvieako z pohľadu toho, čomu rozumiete. Ale ja som sa nepasoval, ja len filozoficky znova ten príbeh toho Kennedyho. Ak teraz je niečo a vieme, jak to vyzerá, vy filozoficky zľahčujete, zjemnoňujete, zjednodušujete. Ja vám poviem v praxi, čo to bude znamenať, koľko ľudí nabehne prečisťovať, koľko, koľko... Lebo keď to nebude potrebné, tak samozrejme so súhlasom vlastníka lesa. Ale ten lesný hospodár... Ja si to len, lebo ja viem, kde žijem. Ja viem, kde žijem, no, žiaľ. Možno keby som sa narodil v inej krajine, ale ja som spokojný a pokúšam sa to zmeniť. A mám obavu o tie lesy. Lebo vy filozoficky zjemňujete nastavenia, ktoré podľa mňa už teraz sú problematické. A vy keď hovoríte, že tam je nejaká, že tlačivo vyzerá ináč. Však ale ja poznám kopu tlačív, do ktorých sú predtlačené pre to, tak tam dáte nulu. Však to je úplne v poriadku. To neznamená, že keď existuje tlačivo, ktoré, a to neexistuje, že to je problém. Problém bude to, že prečisťovať sa teraz po prijatí tohoto zákona začne, zdá sa, významne vyššou mierou. Pod výrazne vyššou mierou zrazu sa budú diať veľké veci. Tak ako sa dejú veľké veci po prijatí zákona pána Žigom, hej. Rúbu hlava-nehlava. Kto to tam pôjde zmerať, či to má osemdesiat centimetrov? Kto to tam do toho extravilánu pôjde zmerať? A že s tým zoťal aj nejaké štyri hniezda, koho to trápi? Tu to už nikoho netrápi. Na to ja upozorňujem. Na to ja upozorňujem a presne tak to dopadne, vám garantujem.
Blanár, Juraj, poslanec NR SR (2012-05-03):
Pán poslanec, asi ste sa nechali veľmi rozptýliť tým počúvaním v aute, pretože tak nesúrodý prejav z vašej strany som už dlho nepočul. Ja to podložím faktami, aby ste vedeli prečo. Hovorili ste o tom, že sme ešte nerokovali o programovom vyhlásení vlády jednej strany. No, samozrejme, raz sa to musí stať, že možno prejde aj takýto výsledok, ale už ste nepodotkli, na základe demokratických volieb. Lebo potom vzápätí ste použili ďalší výraz a hovorili ste o tzv. Národnom fronte. Pretože pre vás sociálni partneri nič neznamenajú. Pre vás sociálni partneri sú len nástrojom, keď ho potrebujete na zneužite. Tak ten „Národný front“, pán poslanec Brocka, sa dnes nazývajú sociálni partneri. A ak vám to neušlo ešte, pán poslanec, ste hovorili o tom, ako je to zlé, aby bola jedna strana vládnuca, a vzápätí ste povedali, že je lepšie koaličný partner, a na záver ste povedali, no ale jeden koaličný partner nám neumožnil urobiť toto a on je ten zlý. Vždy sa nájde niekto zlý, a to sme si zvykli u vás, že tí zlí sú iní, nie vy za KDH. Hovorili ste o tom, že sme rozriedili ten náš program. Prečo ste nepovedali konkrétny príklad? Práve naopak, sám ste povedali a potvrdili, v tom je tá nesúrodosť vášho vystúpenia, že sme ho rozšírili o cirkev. Tú cirkev, o ktorú sa vy opierate, a vždy ju použijete iba vtedy, keď je vám dobrá. A viete o tom, že tá cirkev je súčasťou toho „Národného frontu“, ktorý ste vy takto nazvali? Skúste sa ich spýtať, že či sa cítia členmi „Národného frontu“, tak ako ste ho vy nazvali. No a potom ste hovorili, že sme sľúbili všetko všetkým. Pán poslanec, my sme nesľúbili napríklad podnikateľom, že budú mať nižšie dane. Práve naopak, sme im sľúbili, že budú mať vyššie. Určite nebudú vyskakovať, ale nie je to tak, ako ste povedali, že sme im sľúbili všetko.
Paška, Jaroslav, poslanec NR SR (2018-09-18):
Ďakujem za slovo. Vážená pani poslankyňa, no budem sa sporiť o interpretácii. Za prvé postup. Postup je absolútne legitímny a korektný. Slovenská národná strana hneď po zvolení do parlamentu konštatovala, že jedna z tém, ktorú budeme chcieť riešiť, bolo riešenie pôsobnosti politických strán a najmä transparentnosť nakladania s finančnými prostriedkami. Dostali sme podporu na riešenie tohto problému od viacerých politických strán a nerozdeľovali sme to, či opozícia, alebo koalícia, pripravovali sme zákon, zákon sme predložili už v 6. mesiaci kvôli tomu, aby všetky politické strany, tak koaličné, ako opozičné, si mohli naštudovať našu predlohu a mohli sa k nej vyjadriť. A mohli sa k nej vyjadriť aj, povedal by som, k obsahu, aj k prípadným zmenám. Takže strany SNS postup bol absolútne korektný. Komunikovať so všetkými politickými stranami v parlamente nebolo možné, pretože možno aj vďaka vášmu predsedovi sú vzťahy medzi poslancami dosť aj medzi politickými stranami dosť napäté. Takže postup bol absolútne férový, korektný. A teraz pôjdem k interpretácii ďalšieho bodu, že je namierený proti vám. Nie. Tento návrh je namierený proti nekalým javom v činnosti politických strán a v hospodárení politických strán. Mali sme, ako príklad uvádzali vašu politickú stranu, kde 4 členovia tejto politickej strany nakladajú s finančnými prostriedkami štátu, niekoľkými miliónami euro, a mnoho alebo veľká väčšina z tých prostriedkov končí v rodinnej firme pána predsedu a že sídli aj vaša strana v dome, ktorý vlastní manželka pána predsedu. To boli ukážky exemplárne, ako by to fungovať podľa nášho názoru nemalo. Nedopovedali sme také detaily, akože tam ten dom je cukráreň a že parlamentná politická strana, cukráreň skombinovaná s pivárňou, že štandardná politická strana by nemala v takomto... (Prerušenie vystúpenia časomerom.)
Mizík, Stanislav, poslanec NR SR (2023-05-25):
Ďakujem za slovo. Milan, doplním ťa trošku. GLOBSEC nie je zopár ľudí, ktorých nevieme, z akých dôvodov robia to, čo robia. Je to medzinárodný gang, odporný gang medzinárodných sionistov, globalistov. Práve toto treba pomenovať. Je to gang, ktorý riadi NATO aj EÚ. Je to gang, ktorý nesie celú Európu do záhuby. A k tým migrantom. Z Tornale mi ľudia hlásia, v pohode sa pohybujú. Ešte aj polícia ich dopráva... doprevádza. Tak kde idú? Ja neviem, kde idú, kde ich policajti nosia. Normálne pomedzi domy, hlavne vo večerných uliciach. Čo to má znamenať, čo tu robia? Prejdú cez Maďarsko zelenú hranicu? Tam mala byť už armáda, ako keď bol covid, teror a na okresoch, na hraniciach okresov boli policajti. Práve južnú hranicu zelenú hranicu treba chrániť teraz. Ďakujem za slovo.
Pellegrini, Peter, predseda NR SR (2015-04-17):
Poprosím kolegov, aby teda pánovi poslancovi Radošovskému nezobrali banán. Pán poslanec Simon, nech sa páči, s reakciou na faktické poznámky.
J. Kovarčík, poslanec: (2008-02-12):
Po prvé. V názve zákona sa pripájajú slová „a mení a dopĺňa zákon č. 301/2005 Z. z. Trestný poriadok v znení neskorších predpisov“. Po druhé. V čl. I bode 49 § 109 ods. 4 písm. c) sa vypúšťajú slová „a peňažnej náhrady za služobnú pohotovosť podľa § 103 ods. 2“. Po tretie. V čl. I sa za bod 51 vkladá  nový bod 52, ktorý znie: „V § 141a ods. 3 sa vypúšťa písmeno a). Doterajšie písmená b) až d) sa označujú ako písmená a) až c).“ Ďalšie body sa následne prečíslujú. Po štvrté. V čl. I za doterajší bod 54 sa vkladá nový bod 55, ktorý znie: „Za § 287c sa vkladá § 287d, ktorý znie: „Odsek 1: Pod pojmom „príslušník Policajného zboru“ v § 43 ods. 5 písm. d), § 75 ods. 3, § 84 ods. 2 a 3, § 85 ods. 4, § 87 ods. 2, § 88a, § 89 ods. 3, § 90 ods. 3, § 91 ods. 2, § 93a, § 97, § 98 ods. 2, § 99a, § 102a ods. 2, § 103 ods. 2, § 104 ods. 2 a 4, § 105 ods. 2, § 109 ods. 2 až 4, § 109 ods. 9, § 130 ods. 2, § 196 ods. 1, § 268 ods. 3 a § 287c sa od 1. marca 2009 rozumie aj príslušník Slovenskej informačnej služby, príslušník Národného bezpečnostného úradu, príslušník Zboru väzenskej a justičnej stráže a príslušník Železničnej polície. Odsek 2: Príloha č. 1a sa od 1. marca 2009 vzťahuje aj na príslušníkov Slovenskej informačnej služby, príslušníkov Národného bezpečnostného úradu, príslušníkov Zboru väzenskej a justičnej stráže a príslušníkov Železničnej polície. Odsek 3: Na príslušníkov Slovenskej informačnej služby, príslušníkov Národného bezpečnostného úradu, príslušníkov Zboru väzenskej a justičnej stráže a príslušníkov Železničnej polície sa od  1. marca 2009 nevzťahuje § 84 ods. 1, § 85 ods. 3, § 87 ods. 1, § 88, § 91 ods. 1 a 3, § 93, § 98 ods. 1 a 4, § 99, § 100, § 101, § 102, § 103 ods. 1, § 104 ods. 1, § 105 ods. 1, § 268 ods. 2 a príloha č. 1.“.“ Ďalšie body sa následne prečíslujú. Po piate. Za čl. I sa vkladá nový čl. II, ktorý znie: „Zákon č. 301/2005 Z. z. Trestný poriadok v znení zákona č. 650/2005 Z. z., zákona č. 692/2006 Z. z., zákona č. 342/2007 Z. z. a zákona č. 643/2007 Z. z. sa mení a dopĺňa takto: 1. V § 12 ods. 1 písmeno b) znie: „b) príslušníkov Zboru väzenskej a justičnej stráže pre trestné činy spáchané pri výkone služby“. 2. Za § 567 sa vkladá § 567a, ktorý vrátane nadpisu znie: „Prechodné ustanovenie účinné od 1. marca 2008. Konanie vo veciach osôb uvedených v doterajšom § 12 ods. 1 písm. b), v ktorých bola do 29. februára 2008 podaná obžaloba, dokončí súd s pôsobnosťou podľa doterajších predpisov.“.“ Odôvodnenie k tomu návrhu už čítať nebudem, pretože to som vám už uviedol. Ďakujem pekne.
Paška, Pavol, predseda NR SR (2013-01-29):
Ešte raz, pán poslanec, prepáčte, nepočul som.
B. Bugár, podpredseda NR SR: (2001-10-04):
(Prerušenie rokovania o 18.06 hodine.) (Pokračovanie rokovania o 18.47 hodine.)